open-index/open-wikipedia-markdown huggingface dataset:
Angloaraber

**Angloaraberen** er en hesterase som er en blanding av araberhest og engelsk fullblodshest.
Den blir særlig oppdrettet i Frankrike som har spesialisert seg på avl av hardføre, allsidige angloarabere i over 150 år. I Storbritannia må en angloaraber ha minst 12,5% arabisk blod. Det er også best å få bedekke en fullblods hoppe med en araber-hingst, for da blir avkommet større enn begge foreldrene. Motsatt blir avkommet mindre, og er mindre økonomisk enn renrasede araber/fullblods.

Angloaraberen er en allsidig hest som kan brukes i det meste, som dressur, feltritt, distanse og sprang
NHS

**NHS** kan bety:
* National Health Service, det statlige helsevesenet i Storbritannia
* Norsk Helse- og Sosialforbund
* Norsk hotellhøgskole
* Norsk Hestesenter
* Norsk Helikopterservice
ONS (andre betydninger)

**ONS** er en forkortelse som har flere betydninger:

* Offshore Northern Seas, olje- og gassutstilling i Stavanger som er verdens nest største
* Office for National Statistics, britisk offentlig etat for innsamling av statistikk
Ekvipotensialflate

En **ekvipotensialflate** er et område av rommet hvor et potensial har en konstant verdi. Vanligvis er potensialet en skalar funksjon. I et tredimensjonalt euklidsk rom er denne delen av rommet en todimensjonal flate. I et *n*-dimensjonalt rom har ekvipotensialflatene dimensjon . 

Det er vanlig å innføre ekvipotensialflater i forbindelse med potensiell energi, elektrisk potensial og gravitasjonspotensial. Geoiden, som brukes innen geodesi, er en ekvipotensialflate. Den er flaten som er slik at den skalare gravitasjonen (gravitasjonens verdi når man ser bort fra dens retning) er den samme i alle punkt på flaten. Begrepet brukes også innen fluidmekanikk.

I to dimensjoner blir ekvipotensialflatene kurver. Kjente eksempel er koter på kart som angir punkt med samme høyde. På værkart angir isobarer punkt med samme lufttrykk, mens isotermer angir punkt med samme temperatur.

Gradienten til en ekvipotensialflate står vinkelrett på flaten. I tre dimensjoner med potensialet \Phi(x,y,z)  kan man se det ved å betrakte to infinitesemalt nærliggende punkt **r**&thinsp; og **r** + *d*&thinsp;**r**. Da er forskjellen i potensialet i disse to punktene

:  d\Phi = d\mathbf{r}\cdot\boldsymbol{\nabla}\Phi 

ved å uttrykke gradienten ved hjelp av nabla-operatoren. Hvis begge punktene nå ligger i en ekvipotensialflate  \Phi =  konstant, må  d\Phi = 0 . Da ligger vektoren *d*&thinsp;**r**&thinsp; i flaten slik at gradienten   \boldsymbol{\nabla}\Phi  må stå normalt på den for at skalarproduktet skal være null. Det betyr at de tilsvarende feltlinjene som er tilknyttet potensialet, også står vinkelrett på disse flatene. Beviset kan trivielt utvides til å gjelde i høyere dimensjoner.

## Litteratur

* R. Tambs Lyche, *Matematisk Analyse*, Bind III, Gyldendal Norsk Forlag, Oslo (1959).
Hilde Synnøve Lid

**Hilde Synnøve Lid** (født 1971) er en norsk tidligere freestylekjører (hopp), som konkurrerte i verdenstoppen i flere år. Hun er den eneste norske utøveren som har satset så hardt i denne grenen, og trente mesteparten av sin karriere med det sveitsiske landslaget. Hun debuterte i verdenscupen i 1987 på Voss der hun endte på 14.-plass. En uke senere tok hun bronsemedaljen i junior-VM.

I VM i 1999 tok hun bronse, noe som hun selv beskriver som karrierens høydepunkt.

Hun deltok i OL fire ganger i løpet av karrieren. Hun debuterte med sjetteplass i OL 1992 i Albertville, der hopp var demonstrasjonsøvelse, og i OL 1994 i Lillehammer tok hun bronse. Hun fikk en ny sjetteplass i OL 1998 i Nagano, og avsluttet karrieren med OL 2002 i Salt Lake City, der hun ikke kvalifiserte seg til finalen.

## Referanser


## Eksterne lenker
* 
*
James S. Sherman

**James Schoolcraft Sherman** (født 24. oktober 1855, død 30. oktober 1912) var en representant i Kongressen fra New York og USAs 27. visepresident.

Etter å ha tatt jusutdannelse og praktisert i fire år som advokat, ble han i 1884 borgermester i hjembyen Utica i New York. I 1886 ble han valgt inn i Representantenes hus, hvor han satt i fire år. Han tapte valget i 1890. Etter en pause på to år ble han igjen ble valgt inn i 1892. Denne gangen ble han sittende i 16 år, og ble dermed et velkjent ansikt i hovedstadens politiske miljø.

Da Sherman ble valgt som visepresident i 1908 hadde han fått diagnosen gallestein, og fått beskjed om at han hadde problemer med nyrene. Men ved å holde en streng diett klarte han å holde symptomene i sjakk, og inntok stillingen 4. mars 1909. Under valgkampen i 1912 sviktet likevel helsen, mye på grunn av det høye arbeidspresset han påla seg selv, og han døde få dager før valget.

Sherman blir husket som en humørfylt person og som den eneste visepresident som har fått sin byste hugget ut med briller på.

## Referanser


## Eksterne lenker
* 
*
Kjeller Flyfabrikk

**Kjeller Flyfabrikk** var en norsk flyprodusent formelt etablert i 1915, men aktiv allerede fra 1912. Den lå ved Kjeller flyplass. Fabrikken var statlig og underlagt hærens flyvåpen og er også kjent som **Hærens Flyfabrikk**.

Kjeller Flyfabrikk produserte først og fremst utenlandske flytyper på lisens, men utviklet også egne flytyper.

## Flytyper produsert på Kjeller Flyfabrikk
Ibid

**ibid.** (lat. forkortelse for *ibīdem*, «på samme sted»), er et begrep som brukes i referanser, fot- eller sluttnoter for å angi at gjengitt informasjon i teksten er hentet fra det foregående refererte verk. Henvises det til en referert kilde eller et sitat i teksten brukes ordet (*ibid.* + sidetall).

Betydningen av ibid ligner betydningen av «idem» («noe som er nevnt tidligere»; «det samme», forkortes «Id.»), og blir vanlig brukt i juridiske tekster.

For å finne Ibid.-kilden, må man se på den siste referansen før ibid.

## Bruksområde
Denne typen referanse egner seg best i et statisk format, der man kan være rimelig sikker på at oppsettet og rekkefølgen av tekst og referanser vil nå frem til leseren i samme form som det ble ferdigstilt i første omgang. Begrepet ibid egner seg følgelig bedre til trykte formater (bøker og tidsskrifter utgitt på papir) enn i dynamiske formater som for eksempel et nettleksikon som Wikipedia, der tekstinnholdet i artiklene i regelen vil endre seg over tid slik at referansene kan bli flyttet, endret, strøket og bli supplert i tidens løp. 

## Referanser
BTK

**BTK** er en forkortelse og kan vise til:

* Bærum Taekwon-do klubb
* Dennis Rader – amerikansk seriemorder, også kjent som BTK (Bind, Tortur and Kill)
* Det bulgarske telekommunikasjons kompaniet, ofte forkortet med БТК (BTK) på kyrillisk
Svetlana Petsjorskaja

**Svetlana Vladimirovna Petsjorskaja** (russisk Светлана Владимировна Печёрская, født **Davydova** 1968) er en russisk tidligere skiskytter. Hun har sju gullmedaljer fra VM i skiskyting, og gikk til topps sammenlagt i verdenscupen sesongen 1990/91.

## Karriere
* **[[VM i skiskyting|VM]]**
** Feistritz 1989: Gull på stafetten og lagkonkurransen, bronse på 15&nbsp;km
** Minsk/Oslo/Kontiolax 1990: Gull på 15&nbsp;km, stafetten og lagkonkurransen, sølv på sprinten
** Lahtis 1991: Gull på stafetten og lagkonkurransen, sølv på sprinten
* **[[Olympiske vinterleker|OL]]**
** Albertville 1992: Sølv på normaldistansen

## Referanser


## Eksterne lenker
* 
* Resultatoversikt hos IBU
Ulriken Eagles

**Ulriken Basketball Klubb** er fra Bergen og spiller i den norske basketligaen BLNO. 

Ulriken Basketballklubb ble stiftet i 1970 av en gruppe elever ved Ulriken ungdomsskole. Allerede i 1974 spilte laget i eliteserien (hovedserien), og laget har holdt seg der siden.

Ved innføringen av basketligaen ble Ulriken et allianseidrettslag med undergruppene Ulriken Eagles og Ulriken Ung.

Ulriken har hatt mange kjente spillere, blant annet Hans-Petter Austgulen, Hans Brundtland,  Gunnar Wedøe, Brad Ludy, Haakon Austefjord, Øyvind Helgesen, Arild Buen, Per Fedje, Richard Salomonsen, Børre Sundberg, Fredrik Schutz Pedersen, Dagfinn Dyngeland Hammar og Calix Black N'diaye. 

Ulriken har vunnet sluttspillet i 1994, 1999, 2000, 2007 og 2009.

Hans Petter Austgulen var også trener for Ulriken da de tok NM tittelen for første gang i 1994.

## Eksterne lenker
* Klubbens nettsider 
* Bergen byleksikon på nett, om Ulriken Basketballklubb
Dojang

**Dojang** (Hangul: 도장, Hanja: 道場) er et koreansk ord som brukes om treningsrom for kampkunst.

Ordet består av to deler. Den første delen, *do*, oversettes normalt til *kunst, metode, eller vei*. *Jang* oversettes med *sal, rom, eller område*. Dojang kan dermed oversettes til "et område hvor kampkunst utøves".

## Se også
*Dojo
KH-202

**KH-202** er betegnelse for en gitar av merket ESP. Dette er en signaturmodell som er laget i samarbeid med Kirk Hammett. For andre signaturmodeller av Kirk Hammett se KH-serien.
Myken

**Myken** er ei øygruppe og et fiskevær i Rødøy kommune i Nordland. Øygruppa ligger ytterst på kysten, ca. 32 km fra nærmeste fastland, og har 9 faste innbyggere (2016). Sommeren er høysesong for besøk av et stort antall feriegjester. Det drives helårs kolonialbutikk på Myken, og av lokale aktiviteter kan nevnes whiskydestilleri, snekkerfirma, to kafeer, flere overnattingsmuligheter, kursvirksomhet og værobservasjonsstasjon.

Myken består av ca. 40 små øyer, holmer og skjær. De største øyene er Sjurøya, Sandøya, Jutøya, Finnøya og Grytøya. Fiskeværet ligger på Sjurøya, mens Myken fyr (opprettet i 1917) ligger på Jutøya. Fyret leies ut til overnattingsgjester.

Myken har hurtigbåtforbindelse til Tonnes i Lurøy og Vågaholmen.

I samarbeid med Riksantikvaren har stiftelsen Gamle Myken restaurert noen av bygningene på Myken.

## Eksterne lenker
* Myken.no
* Lokalhistorie fra Myken
* Privat side om Myken
* Privat, norsk side om Myken
Anders Særvold

**Anders Særvold** (født 1984)  er en fotballspiller som har spilt i tidligere Kråkstad, Ski, Molde, Follo (utlån), Molde og Bryne. I 2006 måtte han gi seg som profesjonell fotballspiller på grunn av en ryggskade. Han ble senere trener i Follo FK.

## Referanser


## Eksterne lenker
*
Førstedagsbrev

**Førstedagsbrev** er ei postsending der frimerket er stempla på utgivelsesdagen. Dette er et populært samleområde for filatelister.

Det finnes også andre varianter av førstedagsbrev, f.eks et brev som er stempla på et postkontors åpningsdag eller som har vært med på første flytur på ei ny postflyrute. I slike sammenhenger kan samlere også snakke om sistedagsbrev, altså et brev som er stempla på siste dag før et postkontor nedlegges.

En del eldre førstedagsbrev er hyppig utsatt for forfalskninger. Det forekommer også tilfeller av brev som er stempla *før* utgivelsesdagen. Dette kan skyldes tjuveri eller feil fra et postkontors side.

## Norge
For norske frimerker inntil 1937 er førstedagsbrev stort sett vanlige konvolutter eller postkort med vanlige stedsstempel. 20. april 1938 gav Postverket ut en serie på tre frimerker med turistmotiv (NK 217-219). I forbindelse med dette kunne samlere levere inn konvolutter, som fikk et eget gummistempel med teksten «Førstedagsbrev». Frimerkene blei kansellert med vanlig datostempel. 24. juli 1939 kom det ut frimerker med Dronning Mauds portrett (NK 225-228). Til disse blei det laga datostempel med teksten «Oslo Førstedagsstempel» for kansellering. Denne praksisen fortsatte stort sett fram til 1943.

Neste gang Postverket lagde egne førstedagsstempler var 7. april 1960 (Hjelp flyktningene, NK 483-484). Etter dette er det vanlig med egne offisielle konvolutter og stempler ved alle frimerkeutgivelser. Motivene er gjerne lagd av samme kunstner som har utforma frimerkene.

I 2007 lanserte Posten Norge *gullbrevet* som en eksklusiv variant av førstedagsbrev. Det er en mer forseggjort utgave i et lavt opplag. Gullbrev er ment utgitt for to-fire av de årlige frimerkeutgivelsene.
## Eksterne lenker
*
Store Norske

:*Denne artikkelen handler om en tv-serie. Se også [[Store norske leksikon]] og [[Store Norske Spitsbergen Kulkompani]].*
***Store Norske*** er et norsk underholdningsprogram som gikk på NRK1 i 2005. Serien skulle gjennom 10 portrettprogrammer kåre århundrets nordmann for det 20 århundre. Seerne kunne så etter hvert program stemme via telefon på hvem de mente var århundrets nordmann. De fem kandidatene som fikk flest stemmer gikk videre til den direktesendte finalen. Programleder for selve finalen var Claus Wiese og med seg i studio hadde han Geir Helljesen. I alt 50 kandidater ble plukket ut fra de 600 nominerte som verdige til å regnes som århundrets nordmann. Frem til mars 2005 ble det stemt over hvilke ti personer som skulle gå videre til den TV-sendt del av kåringen. Programmet ble sendt i forbindelse med Norges 100-jubileum. 

Kong Olav V ble til slutt kåret som århundrets nordmann.

Første program ble sett av 474 000, siste av 848 000.

## De 10 nominerte
*Kong Haakon VII kommentator: Tor Bomann-Larsen
*Thor Heyerdahl kommentator: Øystein Kock Johansen
*Einar Gerhardsen kommentator: Thorbjørn Berntsen
*Mari Boine kommentator: Ole Henrik Magga
*Erik Bye kommentator: Ole Paus
*Christian Michelsen kommentator: Hans-Wilhelm Steinfeld
*Kim Friele kommentator: Astrid Nøklebye Heiberg
*Fridtjof Nansen kommentator: Nina Witoszek
*Kong Olav V kommentator: Toppen Bech
*Gro Harlem Brundtland kommentator: Ingolf Håkon Teigene

## Se også
*Århundrets nordmann

## Referanser
Ramadan Huseini

** Ramadan Huseini ** (født 1974) er en dansk skuespiller, blant annet kjent for rollen som Ismet i Marius Holsts *[[Blodsbånd (2007)|Blodsbånd]]*.

## Utvalgt filmografi
* 2015 *[[Mord uten grenser (TV-serie)|Mord uten grenser (The Team)]]* (TV-serie)
* 2008 *[[Ulvenatten (film)|Ulvenatten]]*
* 2007 *[[Blodsbånd (2007)|Blodsbånd]]*
* 2005 *[[Pusher 3]]*
* 2005 *[[Anna Pihl]]* (TV-serie) (2005) episode 6, 7, 8, 9 og 10 
* 1999 *[[Bleeder]]*

## Referanser


## Eksterne lenker
*
Brian Slagel

**Brian Slagel** (født 14. februar 1961 i California i USA) er eier og grunnlegger av plateselskapet Metal Blade Records. Slagel er kjent for å ha gitt Metallica deres første gjennombrudd i 1982 med en medvirken med sangen "Hit the Lights" på Metal Blade oppsamlingsalbumet *Metal Massacre*, og har siden utgitt albumet av Slayer, Mercyful Fate, Cannibal Corpse, Fates Warning og Amon Amarth, blant andre.

Da Slayer åpnet for Bitch fikk Brain Slagel øye på Slayer da de spilte en coverlåt av Iron Maiden. Slagel overtalte Slayer til å spille inn en egen låt til samlingen *Metal Massacre III*. Låta skaper rykter i undergrunnen og Slagel vil ha Slayer til sitt nyoppstartede selskap Metal Blade.
Dubhe

**Dubhe** (også kjent som **Alpha Ursae Majoris**) er den største stjernen i stjernebildet Store bjørn. Den stråler 145 ganger sterkere enn Solen.

Det er en helium-brennende dobbeltstjerne som ligger omtrent 124 lysår unna.

## Referanser
Nabo Jensen

**Nabo Jensen** er en fiktiv person i Andeuniverset. Han er naboen og rivalen til Donald Duck, og ellers en ganske mystisk person. 

Han opptrer stort sett i historier der fokuset i historien er på nabokrangelen med Donald. Dermed er det ikke mye som vites om ham annet enn at han virker å være en nabo med temperament. I noen av historiene bor han med moren sin.. Han har også en nevø som heter Jens, som blant annet opptrer i historien *Båtbråk*.

## Jensen på andre språk
:Dansk: Hr. Knahrvorn
:Engelsk: Neighbour Jones
:Finsk: Teppo Tulppu/ Herra Muristo
:Italiensk: Vicino Jones / Signor Bombarda
:Nederlandsk: Buurman Bolderbast
:Portugisisk: [O vizinho] Silva
:Spansk: El vecino Jones
:Svensk: (Olle) Olsson
:Tysk: Nachbar Nickel / Nachbar Schurigl / Herr Zorngiebel

## Referanser


## Kilder
*Nabo Jensen . www.donald.no
*Nabo Jensen og hans mor. www.donald.no
M-621

**M-621** (amerikansk betegnelse: M 35A2) (også kalt **M-6**) var en lastebil med flatkasse som var i bruk i det norske forsvaret fra 1960-tallet frem til den ble utrangert på 1990-tallet. 

M-621 var utviklet av REO Motor Car Company for det amerikanske forsvaret tidlig på 1950-tallet (som M 35 – en videreføring av M 34). REO gikk konkurs i 1975. 

Det var minst 10 forskjellige produsenter av modellen fra 1950-tallet og frem til 1980-tallet. Bilen var klassifisert som en 2,5 tonns lastebil med tre aksler og drift på alle hjul (6x6).

Alle akslene var utstyrt med trykkluftstyrt differensialsperre. Trykkluft styrer også mye annet på bilen blant annet hornet og vinduspusserne. Dekkdimensjonen var 11,00x20. Singelmontert (de amerikanske har tvillinghjul bak og uten sperre) 24 V elektrisk anlegg. 

M-621 kunne leveres med en frontmontert, mekanisk vinsj med 5 tonns trekkraft. Noen ble også ombygd i Norge med kran av type SESAM eller HYMAS mellom hytten og planet. 

M-621 hadde en 6-sylindret diesel/multifuelmotor, LD 435-1 som utviklet 140 HK. 5-trinns girkasse med HØY- og LAV-serie, det vil si 10 gir forover og 2 bakover.

Tankkapasiteten var 190 liter. Drivstofforbruket var høyt – etter sigende 50 liter per 100 km (5 l/mil). Egenvekten var 6&nbsp;100 kg. 

## Varianter
De norske M-621 var i hovedsak utstyrt med flatkasse og presenning samt foldbare sittebenker langs sidene med kapasitet til 20 mann med personlig utstyr. 

Det ble også levert M-622 tankbiler, M-623 med fast overbygg som ble brukt som kommando- eller kjøkkenvogn og M-624 med tipp. Det fantes også en bergingsvogn med betegnelse M 534 A2. Denne hadde turbo og 210 HK.

## Oppstandelse
De norske M-621 har fått nytt liv i nødhjelpstransport blant annet i Malawi og på Haiti – prosjekter i regi av Norges Røde Kors som fikk medias oppmerksomhet og vakte oppstandelse i mars 2007.

To M-621 blir brukt av Refugee Norge.

Noen ble også solgt til entusiaster i Historiske Militære kjøretøyers forening som restaurerer disse som en hobby.

## Eksterne lenker

* Historiske Militære Kjøretøyers Forening  (se under: Kjøretøyer – Bilsider, der det finnes mye info om denne biltypen.)
Seminole

**Seminole** kan referere til:
* Seminole (indianerstamme)
* Seminole (prøvesprengning)
* Seminolesjøen, et vannreservoar i delstaten Georgia i USA
Constanța

**Constanța** (historisk navn: *Tomis*, tyrkisk: *Kustendji, Kustendja, Köstence*, gresk: Κωνστάντια eller Konstantia, tysk: *Konstanza eller Konstanz*) er den største havnebyen i Dobrudsja, Constanța fylke, Romania ved Svartehavet. Byen hadde 317&nbsp;832&nbsp;innbyggere i 2016 (estimert). Mihail Kogălniceanu-flyplassen er flyplassen til byen. 

Feriestedet Mamaia ligger like utenfor byen.

## Vennskapsbyer
*  Shanghai, Kina
*  Yokohama, Japan
*  Rotterdam, Nederland
*  Bridgeport, USA
*  Santos, Brasil
*  Mobile, USA
*  Makassar, Indonesia
*  Havanna, Cuba
*  Odessa, Ukraina
*  Brest, Frankrike
*  Boulogne-sur-Mer, Frankrike
*  Novorossijsk, Russland
*  Dobritsj, Bulgaria
*  Aktau, Kasakhstan
*  Istanbul, Tyrkia
*  Izmir, Tyrkia
*  Åbo, Finland
*  Thessaloniki, Hellas
*  Heraklion, Hellas
*  Sulmona, Italia
*  Perugia, Italia
*  Trapani, Italia
*  Alexandria, Egypt
*  Sidon, Libanon
*  Latakia, Syria

## Referanser


## Eksterne lenker
*
Voss husflidskule

**Voss husflidskule** er den nest minste av de videregående skolene på Voss. Skolen ligger ca. 2&nbsp;km vest for Voss sentrum. Skolen har 105 elever (2013) fordelt på to programområder: Studiespesialisering med formgiving og Medier og kommunikasjon. Begge programområdene gir generell studiekompetanse, og et grunnlag for studier ved høyskoler og universitet.

Skolen ble startet i 1947, og de første årene var det generelt husflidsarbeid som foregikk ved skolen. Skolen har valgt å beholde navnet for å bevare litt av særpreget, selv om det eneste som minner om husflid der i dag er en og annen vev som står igjen fra eldre tider.

I  det studiespesialiserende utdanningsprogrammet med formgiving, finner en følgende programfag: Design og arkitektur og visuelle kunstfag. Av valgfrie programfag har skolen: Trykk og foto, scenografi og kostyme, og visuell kultur og samfunn. Læreplaner finner du på sidene til Utdanningsdirektoratet.

I utdanningsprogrammet medier og kommunikasjon er disse programfag: *Mediedesign og medieuttrykk*, *mediekommunikasjon* og *medieproduksjon.* Læreplanene i disse fagene finnes på sidene til Utdanningsdirektoratet.

Skolen ble fra 2015 slått sammen med Voss gymnas, og virksomheten på Voss husflidskule flyttes dit fra høsten 2017.

## Utdanningsprogram
* Medium og kommunikasjon
* Studiespesialiserende utdanningsprogram med formgiving

## Eksterne lenker
* Skolens hjemmeside
Thomas Dekker (syklist)

**Thomas Dekker** (født 6. september 1984 i Dirkshorn) er en nederlandsk syklist. Han har ble profesjonell i 2005. 

I 2006 vant Dekker etapperittet Tirreno–Adriatico, som tredje nederlenderen i historien etter Joop Zoetemelk (1985) og Erik Dekker (2002). I 2007 vant Dekker Romandie rundt, et etapperitt med to tempoetapper og flere vanskelige klatringer i Alpene og Jurafjellene.

I juli 2008 gikk det rykter om at han hadde uregelmessige blodverdier, men han avviste disse, blant annet med bakgrunn i et brev fra UCI som bekreftet at alt var normalt.14. august ble Rabobank og Dekker enige om å skille lag, og han var fri til å signere for andre. Dekker inngikk en toårskontrakt med Silence-Lotto i september 2008.

Tre dager før han skulle delta i Tour de France 2009 ble det klart at han hadde testet positivt for EPO. Prøven var tatt i desember 2007, men den gangen fant man ikke spor av ulovlige stoffer. I juni 2009 ble urinprøven på nytt analysert og utfallet var en positiv prøve. Han ble utestengt i to år til 30. juni 2011.
 
Etter utestengelsen fikk han kontrakt med Chipotle Development Team, Garmin-Cervélos utviklingslag, og fikk den påfølgende sesongen kontrakt med Garmin-Barracuda. Etter 2014-sesongen sto han uten kontrakt, og valgte å satse på å prøve å sette ny timesrekord på bane i Mexico. Dette mislyktes, og i etterkant annonserte han at han la opp.

## Meritter
;2004
* Nederlandsk mester på tempo
* GP Eddy Merckx
;2005
* Nederlandsk mester på tempo
;2006
* Tirreno–Adriatico – sammenlagtseier
;2007
* Vuelta a Mallorca – sammenlagtseier
* Romandie rundt – sammenlagtseier
;2012
* 4. etappe – Circuit de la Sarthe

## Referanser


## Eksterne lenker
* 
*
Nina Stensrud Martin

**Nina Stensrud Martin** (født 1972) er en norsk journalist, redaktør og programleder som var ansatt i NRK i 22 år. Hun har siden 2020 har stillingen som lydsjef i Aschehoug forlag. 

Stensrud Martin startet karrieren i RadiOrakel, der hun var redaktør i midten av 90-årene. Deretter var hun feature- og magasinredaktør i *[[Klassekampen]]* i et par år før hun ble ansatt i NRK i 1998. Hun startet i NRK P3 hvor hun blant annet laget programmet *[[Mamarazzi]]* sammen med Anne Lindmo og Christine Koht. Senere var hun programleder i radioprogrammene ''RadioSelskapet'', *[[Radiorådet]]* og *[[Reiseradioen]]*, samt "rullerende deltaker" i ''20 spørsmål''. Hun har også arbeidet i TV. Blant annet var hun programleder i debattprogrammet *[[Nyhetsblikk]]* og kulturprogrammet ''Stereo'' på NRK 2.  

I 2023 etablerte hun produksjonsselskapet Stereo Produksjoner sammen med Erik Aasheim.

I 2014 utgav hun biografien *Jonas* (om Jonas Gahr Støre) sammen med journalistkollega Erik Aasheim.

Stensrud Martin ble kåret til Årets Programleder under Prix Radio 2008. I 2010 ble hun hedret med Arne Hestenes’ journalistpris.

Hun er niese av Gene Dalby.

## Referanser


## Eksterne lenker
*
MicroATX

**Micro-ATX**, også kjent som mATX, er en formfaktor for hovedkort i PC-er. Micro-ATX kort er litt mindre enn et ATX-hovedkort, som er vanlig i PC-er. Et Micro-ATX kort er bakoverkompatibelt med de eksisterende skruehullene i vanlige kabinetter for ATX-hovedkort. Micro-ATX ble introdusert i desember 1997. Den maksimale størrelsen på et MicroATX-hovedkort er 244 mm x 244 mm, men det finnes enkelte som er så små som 171.45 mm x 171.45 mm. Fullstørrelse mATX-hovedkort er 25% mindre enn et standard ATX-hovedkort.

## Eksterne lenker
*
Ji

**Ji** eller **JI** har flere betydninger:

* Jegernes Interesseorganisasjon.
* Jemaah Islamiyah.
* Ji, en kinesisk hellebard.
* Fylket Ji i byprefekturet Linfen i provinsen Shanxi i Kina.
* Fylket Ji i byprovinsen Tianjin i Kina.
* Det tidligere fylket Ji, nå byfylket Jizhou, i byprefekturet Hengshui i provinsen Hebei i Kina.
* Det kinesiske slektsnavnet Ji.
Paul Koht

**Paul Steenstrup Koht** (1844–1892) var en norsk pedagog og politiker knyttet til Venstre.

Koht ble student fra Tromsø skole i 1861, og cand.philol i 1868. Fra 1869 var han lærer ved Tromsø skole og ble overlærer fra 1871. Fra 1877 til 1883 var han medlem av bystyret i Tromsø, ordfører i tidsrommet 1883&ndash;1885. Han var redaktør av *[[Tromsøposten]]* i 1872. I tidsrommet 1883&ndash;1888 var han varamann til Stortinget fra Tromsø.

I 1885 flyttet familien til Skien, hvor Koht ble overlærer ved Skien skole. Også her engasjerte han seg i politikken og var ordfører fra 1887. Som ordfører ledet han arbeidet med å gjenreise byen etter den store bybrannen i 1886.  

Koht møtte som representant for Skien på Stortinget 1889&ndash;1891, og var valgt for perioden 1891&ndash;1894. 

## Privatliv
Koht var sønn av apoteker Joachim Andreas Koht og Johanna Andrea Conradi.  Han var gift med Betty Giæver, og far til professor Halvdan Koht.

## Referanser




## Eksterne lenker
*
Sykling under Sommer-OL 1912

**Sykling under Sommer-OL 1912** ble arrangert 7. juli 1912 ved Liljeholmen. 

Sykling var med for femte gang på det olympiske programmet Sommer-OL 1912 i Stockholm. Det ble konkurrert i 32 km landeveisritt, individuelt og i lag, kun for menn. Det ble kun kjørt et ritt, da lagkonkurransen besto av at tidene til de fire beste syklistene fra hvert land ble lagt sammen og de med best tid vant. Det var 123 syklister fra 16 nasjoner som deltok, hvorav 94 fullførte. 

## Medaljefordeling

## Resultater
### 320 km individuelt

### Lagkonkurranse

 
## Eksterne lenker
* Cycling Road at the 1912 Summer Olympics hos olympedia.org
Driva Kro og Steinsenter

**Driva Kro og Steinsenter** er et lokalt mineralgeologisk museum med en stor samling av mineraler funnet i Oppdalsfjellene (Dovrefjell og Trollheimen. Det ligger 8 km sør for Oppdal sentrum ved E6. I 2008 la eierne stedet ut for salg, og i 2009 opphørte driften.

## Referanser


## Eksterne lenker
*Nettsted Besøkt 31. mai 2015
Leif Isaksen

**Leif Isaksen** (født 19. april 1928 i Nannestad, død 20. juni 2018 i Oslo) var en norsk tegner og tegneserieskaper, særlig kjent for den humoristiske tegneserien Nr. 91 Stomperud, som han hadde ansvaret for i over 30 år.

## Karriere - og ''Stomperud''
Isaksen jobbet som illustratør hos *[[Norsk Ukeblad]]* fra 1950-årene. Han tegnet bl.a. flere av bladets forsider i denne perioden.

I 1973 bestemte den daværende forfatteren bak tegneserien *91 Stomperud*, Odvar Strand, at han ville trekke seg tilbake. *Stomperud* var et fast og populært innslag i *Norsk Ukeblad*, i tillegg til årlige julehefter. Strand hadde skrevet serien siden 1951. Isaksen tok dermed over som forfatter for serien, og fra og med året etter - i 1974 - tegnet han også serien selv, da tegneren Odd Jørgensen pensjonerte seg.

Følgelig ble *Stomperud* ført videre av Isaksen alene. Fra slutten av 1990-tallet sluttet han å levere nye sider til *Norsk Ukeblad* - bladet trykket i stedet repriser av serien fra da av - men han fortsatte å produsere det årlige juleheftet helt fram til 2005. *Stomperud*-serien ble da overtatt av serietegneren Håkon Aasnes.

Isaksen fortsatte til en viss grad den tegnestilen Stomperud-tegnerne hadde hatt siden 1930-tallet. Det er for eksempel ikke snakkebobler i serien, men dialogen og teksten ligger som en billedtekst under rutene. Isaksens stil var ellers preget av tydelige figurer og detaljer, jevntykke pennestreker, rolige fargeflater og sparsom skyggelegging i stiliserte brukstegninger. Han brukte ofte signaturen «isak-».

Leif Isaksen bodde og arbeidet i Bølerskogen i Oslo.

## Referanser


## Eksterne lenker
* Intervju om Stomperud på frimerke 2003
* Bildeeksempel på Lambiek.net (på engelsk)
Liste over ordførere i Stavanger

Dette er en liste over ordførere (fra 1837) og borgermestere (før formannskapslovene) i Stavanger

## Borgermestere

## Ordførere 1837–1882

## Ordførere siden 1883

## Kilder
* Stavanger kommune
Mågålaupet

**Mågålaupet** (også skrevet *Magalaupet*, *Maglaupet* og *Måggålaupet*) er et rundt 100 meter langt, siksakformet gjel i elva Driva. Det ligger ved Engan i Drivdalen i Oppdal kommune i Trøndelag. På det smaleste er det kun 2,25 meter bredt. Dybden er ukjent.

Gjelet består av en rekke store, sammenlenkede jettegryter som elva Driva har gravd ut siden siste istid. Fjellet består av hard gneis, og Driva graver seg ned med en hastighet på ca. 1&nbsp;mm pr år, tilsvarende 10&nbsp;meter på 10&nbsp;000&nbsp;år.

## Referanser
Hubble Ultra Deep Field

**Hubble Ultra Deep Field** (**HUDF**) er et bilde av et lite område av universet i stjernebildet Smelteovnen på den sørlige himmelhalvkulen. Bildet er satt sammen av data samlet inn av Hubble Space Telescope i perioden 3. september 2003 til 16. januar 2004. Bildet representerer det dypeste vi har kunne se ut i universet i synlig lys. På bildet kan man se rundt 10&nbsp;000 galakser. Det lille området som ble avbildet (som kun er 1/10 diameteren til fullmånen sett fra jorden), ble valgt da det hadde en lav tetthet av lysintensive stjerner (området ser i praksis tomt ut sett fra jorden). Mange av objektene i bildet er synlige i det infrarøde spekteret sett fra jord-baserte teleskoper, men Hubble Space Telescope er det eneste instrumentet pr. idag som kan observere så fjerne objekter i synlig lys. Bildet dekker 11,5 kvadrat-bueminutter. Dette tilsvarer omtrent et sandkorn holdt på strak arm.

For å sette sammen bildet krevdes 800 eksponeringer tatt i løpet av 400 Hubble-omløp rundt jorden. Til sammen ble eksponeringstiden på 11,3 dager.

## Se også
* Hubble Deep Field
* Astronomi
* Galakser
* Kvasarer
* Elektromagnetisk stråling
* Universet
* Dopplereffekten

## Eksterne lenker
* ''Hubble's Deepest View Ever of the Universe Unveils Earliest Galaxies'' – NASA
* NASAs webside med diverse animasjoner
* ''Exploring galaxy formation in the early universe''
* ESA om Hubble Deep Field
Store Studio (TV-program)

***Store studio*** var et norsk talkshow med Anne Lindmo som gikk på NRK1 fra 2002 til 2009. Serien ble fra starten sendt onsdag kveld, men ble senere flyttet til mandag kveld. Programmet ble regnet som kulturavdelingens talkshow. Hver uke inviterte redaksjonen et knippe gjester de ønsket til å snakke med, og et band som spilte noe som de mente «folk fortjener å høre mer av». *Store studio* hadde fokus på musikk, bøker, reklame, design, film, teater, mat og klær, og gjester var de som kunne snakke om disse sakene. Programmet gikk sent på kvelden og ble sendt fra Store Studio. 

Siste sesong ble i snitt sett av 370 000, noe som ble betegnet som oppsiktsvekkende for et program som begynte så sent som 22:30. Høsten 2007 var den beste med seertall opp til 570 000. 

For programmet ble Anne Lindmo kåret til beste kvinnelige programleder under Gullruten 2004, 2006 og 2010 og nominert i samme klasse under Gullruten 2007. Selve serien ble nominert i klassene beste magasin - eller livstilsprogram under Gullruten 2006 og beste aktualitets- eller faktaprogram under Gullruten 2007.

## Personer i serien
* Anne Sandvik Lindmo (programleder)
* Hans Olav Brenner (programleder 2005)
* Per Sundnes (popfaglig ansvarlig)
* Lars Fr. H. Svendsen (paneldeltaker, filosofi, 2002)
* Harriet Karoliussen (paneldeltaker, redaktør, 2002)

## Gjester
Det ble invitert både norske og utenlandske kjendiser. Disse inkluderer blant andre: 

## Referanser


## Eksterne lenker
*Klipp av Lindmo-studio rett før opptak (YouTube)
Den faste domstol for mellomfolkelig rettspleie

**Den faste domstol for mellomfolkelig rettspleie** (fransk: *Cour permanente de justice internationale*) var en internasjonal domstol opprettet av Folkeforbundet og var i virksomhet fra 1921 til 1940. Domstolen behandlet 29 saker mellom stater, deriblant Grønlandssaken, og 27 rådgivende uttalelser. 

Domstolen ble i 1946 erstattet av Den internasjonale domstolen i forbindelse med opprettelsen av FN. 

## Domstolens ledere

## Eksterne lenker
*  Worldcourts.com: Side om Den faste domstol for mellomfolkelig rettspleie
Vinstradalen

**Vinstradalen** er av fylkesmannen i Sør-Trøndelag utpekt som et kulturlandskap med nasjonal verdi og er klassifisert som svært verdifull med 1. prioritet. 

Dalen er en sørgående sidedal til Drivdalen og er en trang V-dal med bratte dalsider og med en canyon i dalens nordende.
 
Sætrene ligger enkeltvis eller i små klynger innover hele dalen. Selve dalen ligger i fjellbjørkeskog, mens Vetlvonin innerst i dalen ligger i lavfjellet.

Geologisk består Vinstradalen for det meste av kambrosilurske bergarter, med glimmerskifer og grønnstein som de mest dominerende. Begge disse gir næringsrikt jordsmonn med god mineralsammensetning. 

Der hvor dalen begynner ligger gården Trengen, hvor det finnes et gammelt gravfelt fra ca. år 400 eller eldre.
 
I Trengenområdet er det en lokalitet med svartkurle, en utrydningstruet planteart. Herfra kan vi se over dalen til garden Lo som Håkon Håkonsson kjøpte og bygde opp med kongsgård, veitslehall og kapell i ca. 1260.
Marcialonga

**Marcialonga** er et turrenn på ski som arrangeres hver siste søndag i januar i provinsen Trento i Italia. I 2026 ble rennet arrangert for 53. gang. Rennet inngår i Ski Classics og inngikk til 2018 i FIS Worldloppet Cup.

Rennet begynner i Moena, hvor løperne først går videre opp i Fassadalen og snur ved Cianacei og passerer Moena på sin vei mot målgang i Cavalese i Val di Fiemme. Jerry Ahrlin hadde løyperekorden fra 2011 til 2022 med 2.49.10, i 2023 gikk Emil Persson på 2.48.57, og i 2024 gikk Runar Skaug Mathisen på 2.35.53.

Marcialonga foregår i klassisk stil og er 70 km langt, men i 2003, 2007, 2015 og 2017 måtte traseen forkortes til 57 km på grunn av snømangel. En forkortet løype *Marcialonga light* på 45 km går fra Moena til Predazzo.

I 2012 hadde Norge størst antall deltakere med 2&nbsp;840 av de 7&nbsp;200 påmeldte, mens antall italienske deltakere var 2&nbsp;314.

## Vinnere

## Referanser


 



## Eksterne lenker
* 
* Worldloppet
* yr.no: Værvarsel for Marcialonga
Annette Lu

**Hsiu-lien Annette Lu** (kinesisk: 呂秀蓮, pinyin: *Lǚ Xiùlián*, født 7. juni 1944 i Taoyuan fylke nord på Taiwan) er en nasjonalkinesisk politiker. Hun er visepresident for Taiwan og medlem av Demokratisk framskrittsparti. Visepresident Lu kunngjorde 6. mars 2007 at hun stilte til de neste presidentvalgene i landet, men til slutt ble Frank Hsieh valgt.
## Liv og virke
### Bakgrunn
Annette Lu studerte jus ved National Taiwan University, og etter slutteksamen der i 1967, studerte hun videre ved University of Illinois og  Harvard University. 
### Akrivist
I 1970-årene markerte hun seg som feminist blant annet med boken *Hsin-nü-hsing Chu-i* (新女性主義, *Nye kvinners prinsipp*). Ettersom hun talte til en folkemengde i forkant av den såkalte Kaohsiung-hendelsen i 1974 ble hun dømt til tolv års fengsel for separatisme. Etter drøyt fire år ble hun løslatt for å få bedre behandling mot kreft i skjoldbruskkjertelen. 
### Politiker
Hennes politiske karriere begynte i 1993. I 1997 ble hun valgt til magistrat i Taoyuan, og den 18. mars 2000 til visepresident. President Chen valgte henne til sin visepresidentkandidat også for neste valgperiode. Den 19. mars 2004 ble Lu og president Chen såret i et attentat mot dem i Tainan, dagen før valgene. De vant valgene med en margin på 0,2 prosent.

Etter gjenvalget gjorde hun i enkelte øynes stadig vekk furore ved uforsiktige uttalelser som tenderte mot at Republikken Kina skulle erklære seg som en egen statsdannelse. Etter lokalvalgene i 2005, da hennes parti gjorde det dårlig, var hun i en urolig periode partileder, frem til januar 2006. 

Forut for presidentvalgene i 2008 måtte Det demokratiske progressive parti bestemme seg for hvem deres kandidat skal være. Foruten Annette Lu stod nominasjonen mellom Yu Shyi-Kun (formann i Demokratisk framskrittsparti), Frank Hsieh (tidligere formann i Demokratisk framskrittsparti, tidligere statsminister, tidligere borgermester i Kaohsiung) og Su Tseng-chang (tidligere formann i Demokratisk framskrittsparti, tidligere statsminister).

Annette Lu har vært en tydeligere talsmann for taiwansk selvstendighet enn president Chen Shui-bian, og er derfor blitt sterkere angrepet enn ham både av regjeringen av Folkerepublikken Kina (som kaller henne «nasjonens avskum») og av taiwanske tilhengere av Kinas enhet og fremtidige gjenforening. Hun har ofte syntes å være på kant med presidenten, og har offentlig klaget over å bli satt på sidespor eller ble betraktet som en regjeringens «blomsterpotte». 

Hun ble til slutt ikke nominert som presidentkandidat for valgene i mars 2008, men måtte se nominasjonen gå til Frank Hsieh.

## Eksterne lenker
* 
* Visepresident Lus tale i forbindelse med tildelelsen av «2001 World Peace Prize»
Stortinget (TV-serie)

***Stortinget*** er en norsk dokumentar-serie som gikk på TV 2 fra 2004 til 2005. Serien handlet om mennesker som hadde sitt daglige virke på Stortinget, alt fra renholdsbetjent til kjente stortingspolitikere. Programmet gikk på onsdager.  

Opptakene ble gjort stortingsåret 2002-2003.

Siste episode ble sett av 326 000.

## Personer
En oversikt over de personer som TV-serien presenterte:

## Referanser
Rudolf Petersson

**Rudolf Petersson** (født 17. juni 1896 i Halmstad, død 17. april 1970 i Enhörna) var en svensk tegneserieskaper.

Petersson er kanskje mest kjent som tegner av tegneserien 91:an Karlsson som han skapte i 1932. Den svenske 91:an Karlsson var forbilde for den norske 91 Stomperud. Petersson ble i 1965 tildelt Adamsonstatuetten.

## Hederstegn og minnesmerker
I 1974 opprettet det svenske tegneserieforlaget Semic 91:an-stipendiet, som var en pris som årlig ble delt ut til personer som i vesentlig grad hadde bidratt til å fremme svensk tegneseriekunst. Prisen bestod av en messingstatuett av 91:an Karlsson og en pengesum som varierte fra år til år. Den siste gangen prisen ble utdelt var i 1996, fem dager før Petersson ville fylt 100 år.

I Peterssons hjemby Halmstad har det blitt reist en bronseskulptur som forestiller 91:an. Den er laget av billedhuggeren Nils Egerbrandt.

## Familie
Rudolf Petersson var bror av kunstneren Anna Tenggren-Brink. Deres felles bror var faren til tekstilkunstneren Ingrid Dessau.

## Referanser


## Eksterne lenker
* 
*
Synnøve Finden

**Synnøve Finden AS** er en norsk leverandør av mat og drikke til dagligvare-, storhusholdning- og servicehandel. Hovedvirksomheten er produksjon og salg av gulost og brunost. Synnøve Finden er i dag den eneste norske utfordreren til Tine i det norske ostemarkedet.

## Historie
Synnøve Finden (1882–1957) regnes i dag for å være Norges første kvinnelige ostegründer og fabrikkeier. Sammen med Pernille Holmen og hennes datter Evy (13) åpnet Synnøve Finden sin første ostefabrikk i 1928 på Grefsenplatået i Oslo. Gjennomslaget for produksjonen kom da osten først ble introdusert til husmorforeningene Hjemmenes Vel.

I 1987 ble Synnøve Finden A/S solgt til Dag Swanstrøm og produksjonen flyttet til Enebakk. Med Swanstrøm kom også gjennomslaget (1996) for å kunne være en utfordrer til meierimonopolet Norske meierier (Tine) og samvirket. I januar 1997 uttalte daværende landbruksminister Gunhild Øyangen fra Arbeiderpartiet at staten og Norges Bondelag hadde blitt enige om å åpne opp for konkurranse i meierisektoren. Den nye eieren hadde i 1995 gått til innkjøp av det nedlagte Tine-meieriet i Alvdal.

Fra perioden 1996–2008 var Synnøve Finden blitt den første landsdekkende konkurrenten til Tine med både gulost og brunost. I 2008 fikk selskapet nye eiere, de norske gründerne Jan Bodd og Stig Sunde. Ti år etter overtagelsen ble Karl Kristian Sunde med som partner og eier.

### Synnøve Korea
I 2020 ekspanderte Synnøve Finden sitt salg av brunost til Sør-Korea, hvor i overkant av  brunoster har blitt solgt innen mai 2021.

## Dagens virksomhet
Selskapet har i dag produksjonsanlegg i Alvdal og Namsos, tidligere i Enebakk

Fakta fra 2020

* Ansatte: 228
* Omsetning: 1,274 MRD
* Melkeforbruk: 130 millioner liter
* Produksjon:  tonn gul- og brunost

## Se også
*Konflikten mellom TINE og Synnøve Finden
*Norges 100 viktigste kvinner – Synnøve Finden (vg.no)

## Referanser


## Eksterne lenker
* 
*Scandza Norge
Strømtangen fyr

**Strømtangen fyr** kan vise til:

*Strømtangen fyr (Fredrikstad) i Østfold
*Strømtangen fyr (Kragerø) i Telemark
Elektrolytt

En **elektrolytt** er et stoff som inneholder atomer som foreligger i ionbindinger. Disse er sammensatt av  positive (kationer) eller negative (anioner) ladninger, og som derfor er elektrisk ledende i vannbaserte løsninger. Ioner er her ladningsbærerne hvor det i metaller er frie elektroner som bærer ladningene. Elektrolytter i vannbaserte løsninger, er dissosierte ioner fra et faststoff og som er pakket in i en "hydrat emballasje" (engelsk: solvent shell) og derfor kalles ioniske løsninger. Andre elektrolytter oppstår ved smelting av stoffer, faststoff-elektrolytter. Eksempler på ioniske løsninger er alle salter løst i vann (feks. Magnesiumcarbonat, Natriumklorid,...) eller syrer (oksonium ion/-er og syre anion/-er) og baser (ofte hydroxy anion/-er og metall ion/-er) i en vannbasert løsning.

Elektrolytter er viktige for mange av kroppens funksjoner, der de er med på alt fra osmotisk trykk i celler, væskebalanse, nerveimpuls-"videreledning" og ione pumper ved celler, blodtrykket og mye mer. Elektrolyttbalansen i kroppen utgjøres hovedsakelig av , , , , , , ulike negativt ladde proteiner og residualanioner.

## Referanser




## Litteratur
*

## Eksterne lenker
*
Túrin Turambar

**Túrin Turambar** er en fiktiv person fra J.R.R. Tolkiens Midgard. Hans historie fortelles i «Narn i Chîn Húrin» som kan finnes i *[[Ufullendte fortellinger]]* og i *[[Húrins barn]]* (2007). Etter forfatterens død ga sønnen Christopher Tolkien ut en forkortet versjon av fortellingen i *[[Silmarillion]]* under tittelen «Om Túrin Turambar».

Túrin brukte Hadors dragehjelm til å kjempe i grensepassene til Doriath mot orkehæren. Hjelmen virker beskyttende på den som bærer den, ved at bæreren har sjansen til å gå i strid uten å bli skadet.
Svakt vekselvirkende massive partikler

**Svakt vekselvirkende massive partikler**, på engelsk **weakly interacting massive particles** (**WIMP**), er i astrofysikken hypotetiske partikler som tjener som en mulig løsning til problemet med mørk materie. Disse partiklene vekselvirker gjennom den svake kjernekraften og gravitasjon, og muligens gjennom andre krefter som ikke er sterkere enn den svake kraften. Fordi de ikke vekselvirker med elektromagnetisme, kan de ikke sees direkte, og siden de ikke vekselvirker med fargekraft, reagerer de heller ikke sterkt med atomkjerner.
Flatøy fyr

**Flatøy fyr** ligger på Store Flatøya, vest av Engeløya i Steigen kommune i Nordland. Fyret ble opprettet i 1882 og nedlagt og erstattet av ei fyrlykt i 1966. I 2005 påtok Steigen kommune seg forvaltningsansvaret for fyret, og i 2006 fikk kommunen 1,3 millioner kroner fra Direktoratet for Naturforvaltning til drift og vedlikehold av fyret. Pengene skal forvaltes av den nystiftede foreningen «Venner av Flatøy fyr». Fyret ble restaurert mellom 2010 og 2016, mest på dugnad. Det er nå tilgjengelig for allmennheten.

## Eksterne lenker
* 
* Lokalavisa Nord-Salten: ”Venner av Flatøy fyr” stiftet
* Venner av Flatøy fyr
*
Lykkebrevet

**Lykkebrevet** var en kombinasjon av frimerke og loddseddel. Det var Det norske flyktningeråd som arrangerte dette lotteriet i 1964. Hvert lodd kosta 2,50 kroner. Det kunne klistres på brev og gjaldt da som frankeringsmiddel innenlands inntil 20 gram (på denne tida 50 øre). Det var da mottakeren av brevet som var med i trekninga av ymse gevinster.

Lykkebrevet var ei tid svartelista av Den internasjonale filateliføderasjonen (FIP), men det er nå tatt inn i Norgeskatalogen med katalognummer LB 1.
Croquis

**Croquis** eller **kroki** (fra fransk *croquis*, «skisse») er raske skisser av en modell, og i noen tilfeller en aktmodell. Krokitegninger er vanligvis gjort på noen få minutter, hvoretter modellen skifter positur og en ny croquis tegnes.

De raske skissene gjør at det er lettere for modellene fordi de slipper å holde posituren lenge. Dette er også en hjelp for kunstneren, fordi det hjelper dem å fokusere på de viktige elementene. Under arbeid i dette tempoet kan ikke kunstneren tegne alle detaljer, og lærer dermed å ignorere uvesentlige detaljer samt konsentrere seg om det som er viktig. Croquis egner seg også for motiv som ikke kan eller vil stå stille, slik som dyr og barn. Tegnemetoden bygger en basis for andre kunstformer innen billedkunst, men kan også være en kunstform i seg selv.

I moteindustrien brukes begrepet om en rask skisse av en figur, høyde typisk ni ganger hodehøyden, med omtrentlige skisser av klærne. Ofte vil et stort antall skisser bli lagd for å frembringe det endelige utkastet, som så tegnes fullstendig og ferdigstilles.

Krokitegning er en viktig øvelse for kommende billedkunstnere. Det vanligste medium er kull på papir, men dette vil kunne variere. Siden tiden per tegning er begrenset, er kroki en form for tempotrening, der både øye-hånd-koordinasjon, formsans og sans for hva som er vesentlig og ikke, blir skjerpet.

## Referanser
Strømtangen

**Strømtangen** er den sydligste bydelen i Brevik og består hovedsakelig av havnebygninger mot Brevikstrømmen, som blant annet huser Kystverkets trafikksentral for fjordsystemet som leder inn til industrien i Bamble og Grenland.

På motsatt siden av Brevikstrømmen ligger Mølletangen i Bamble.
Lise Knudsen

**Lise Knudsen** (født 12. august 1962 på Kongsberg) er en norsk barnebokforfatter, komponist og musiker

Hun er cand. polit., og har arbeidet som musikklærer, organist og kordirigent, lektor og amanuensis i samfunnsfag og som universitetsstipendiat i sosiologi ved Universitetet i Oslo før hun debuterte som skjønnlitterær forfatter i 1994 med ungdomsromanen *Novemberlys*. Som komponist har hun skrevet i flere sjangre: større bestillingsverk med bl.a. teatermusikk, korverk, to helaftens musikkspill samt sanger og musikk til lydbøker for barn. 

I tillegg til skjønnlitteratur har hun skrevet boken *Samfunnslære* (1995) og bidratt med dikt i Tone Bianca Dahls *Korkunst* (Cantando Musikkforlag, 2002).

## Bibliografi
* *Svartbergets hemmelighet* (Tussilago, 2016)
* *Samtidsdramatikk 2013* (Transit, 2013)
* *Uten dekning* (Tussilago, 2013)
* *El Dorado* (Gyldendal, 2009)
* *Med plekter i lomma* (Gyldendal, 2008)
* *Svarte vinger* (Gyldendal, 2007)
* *Maskespill* (Gyldendal, 2005)
* *Spindelvev* (Gyldendal, 2004)
* *I snublefart* (Gyldendal, 2003)
* *Maria og Minotaurus* (Omnipax, 2001)
* *Maria* (Lydbokforlaget, 2001)
* *Maria og Magnus* (Gyldendal Tiden, 2000)
* *Maria midtimellom* (Gyldendal Tiden, 1999)
* *Maria – snart skolejente* (Gyldendal Tiden, 1998)
* *Novemberlys* (Gyldendal, 1994)

## Priser
* Språklig samlings litteraturpris 2007
* «Årets fylkeskunstner» i Buskerud, 2009

## Kilder
*Presentasjon av Lise Knudsen i Forfatterkatalogen på Forfattersentrums nettsider

## Eksterne lenker
* liseknudsen.com
* Gyldendals presentasjon av Lise Knudsen